cyanic-selkie/wikianc huggingface dataset:
יצחק תורג'מן
הרשת הלוגיסטית
האלוף תורג'מן הוביל באט"ל מהלך של שילוב יכולות ממספר גופים לוגיסטיים שונים תחת פיקודו למרחב מסוים. באמצעות שיטה זו פיתח רשת לוגיסטית ענפה אשר מביאה לידי ביטוי "שלם לוגיסטי, טכנולוגי ורפואי" לכוחות בשטח. הרשת פועלת בשגרה אך מוכוונת בבניין הכוח למלחמה, תודות לאיחוד מערכים שלא פעלו בעבר בשיתוף, הרשת מצליחה לשפר עצמה תוך כדי תנועה ולמקסם את היכולות בהיבטי שינוע, הפצה ואחסנה. תורג'מן הניח תשתית תפיסתית ופיזית לקראת הקמת מרכז הספקה אחוד (המהר"ס) אשר איחד מספר מרכזים לוגיסטיים במשקי הצל"ם, חלפים, ציוד פרט ויחידה, תזקיקים, דלק, מזון וציוד רפואי.
המלחמה כנגד נגיף הקורונה
עם פרוץ מגפת הקורונה בתחילת שנת 2020, החל צה"ל באמצעות אגפיו בהתאמת אופן התפקוד עם המציאות החדשה שהתפתחה התפרצות הנגיף בוצעו בצה"ל שינויים מרחיקי לכת בניסיון לשלב התנהלות מול המגפה לצד האתגרים הצבאיים הקבועים. לכך נדרש האלוף תורג'מן, כמפקדו של קצין הרפואה הראשי ושל ראש חטיבת הלוגיסטיקה (חטיבת ההפעלה הלוגיסטית). אט"ל באמצעות כלל גופיו ביצע התאמה מהירה. דוגמה לכך: גיוס חובשים, אריזת מנות מזון, ציוד רפואי וכללי והפצתו לאזרחי המדינה. עוד פעלו באט"ל להתאים את מערך התחבורה פנים צה"ל בשל הגבלת כמות הנוסעים בכל אוטובוס, וזאת באמצעות הפעלת אפליקציה ייעודית שתוצרה המרכזי היה - איסוף חיילים ממרכזי הערים ישירות לבסיס תחת עקרון של צמצום מגע עם אזרחים וכלכלה שיתופית בין יחידות . התהליך המורכב ביותר היה מבצע חיסונים רחב היקף פנים צה"לי אותו קיבל אט"ל כמשימה. בטווח זמן של של מספר ימים הפעיל אט"ל מתחמי חיסונים בפריסה ארצית.
המשאב האנושי באגף
אט"ל המהווה גוף ביצוע מטכ"לי רב זרועי (אוויר, ים ויבשה) עתיר בכוח אדם סדיר, קבע ואזרחים עובדי צה"ל. לנוכח היקף המשרתים באגף, אשר נחשף למערך תומכי הלחימה ביתר שאת בתפקיד זה, הוביל שינויים מבניים והחלטות פיקודית מורכבות על מנת להביא לידי מיצוי את כוח האדם באגף.
כראש אט"ל היה בין החתומים על מסמך ביקורת שקרא למודל פיקודי חדשני בשם "פיקוד רשתי": "התרבות והערכים המובילים הנוכחיים בצה"ל מאופיינים בנכסיות, בסגירות ובבדלנות, באגו, בבעלות ובתחרות על יוקרה. אלו הושרשו והעמיקו עם השנים והפכו לסכרים שהם בגדר אנטיתזה לתפיסה רשתית ורב-ממדית המחייבת הובלה מתוך מקום פתוח, מופחת אגו, משתף, תורם למאמץ ומאפשר".
האלוף תורג'מן הוביל את הפורום הלוגיסטי הלאומי שתכליתו: תגבור שיתופי פעולה בין ארגונים ממשלתיים, חיזוק השת"פ וביטול כפילויות על מנת להביא להתייעלות כלכלית
דברה אן וול
דברה אן וול (באנגלית: Deborah Ann Woll; נולדה ב-7 בפברואר 1985) היא שחקנית אמריקאית. ידועה בעיקר בשל גילום תפקידה של ג'סיקה המבי בסדרת הטלוויזיה "דם אמיתי". בנוסף היא מוכרת גם בגילום התפקיד של קרן פייג' בסדרת הנטפליקס "דרדוויל".
ביוגרפיה
וול נולדה וגדלה בברוקלין, ניו יורק שבארצות הברית. אביה הוא אדריכל ואילו אמה, קאת'י וולף, היא מורה להיסטוריה בתיכון בברוקלין. היא ממוצא אירי ויהודי-גרמני. היא למדה בתיכון "Packer Collegiate Institute", גם הוא בברוקלין ולאחר מכן למדה לתואר ראשון בתיאטרון מאוניברסיטת דרום קליפורניה שבלוס אנג'לס, שם היא מתגוררת עד היום. היא גם למדה באקדמיה המלכותית לאמנות הדרמה בלונדון.
קריירה
וול ביצעה מספר הופעות אורח בשלל סדרות טלוויזיה, ביניהן ER, CSI, קוראים לי ארל, המנטליסט וחוק וסדר: מדור מיוחד. וול ביצעה את הופעת הפריצה שלה בתוכנית הטלוויזיה המצליחה דם אמיתי, שם היא משחקת ערפדה בשם ג'סיקה המבי שהיא צאצאיתו של ביל קומפטון. וול משחקת בסרטים "Mother's Day"; "Little Murder" ; "Ruby Sparks ו-"Highland Park". כמו כן, וול היא דוגמנית עבר של Vogue.
יצחק פוקס
יצחק פוקס (נולד ב-י"ג בתמוז ה'תשי"ד, 14 ביולי 1954) הוא זמר, מלחין ופזמונאי. עד היום הוציא פוקס חמישה אלבומים. מלבד עיסוקו במוזיקה, הוא מתפרנס מצורפות. שם הסטודיו שלו "פעמון ורימון" רומז לשני עיסוקיו.
ביוגרפיה
יצחק פוקס נולד להורים ניצולי שואה בפתח-תקוה. למד בבית הספר הטכני של חיל האוויר, אבל עזב אחרי זמן קצר. לפני הגיוס עבד כסניטר בבית החולים בילינסון. ניסה להתקבל ללהקה צבאית, אך כשנבחן, יוסי בנאי אמר לו לבוא לבחינה נוספת, ופוקס סירב. את שירותו הצבאי הוא עשה בנח"ל. לאחר מלחמת יום הכיפורים השתחרר פוקס מצה"ל, ויצא למסע חיפוש אחר משמעות בחיים, עבד כטרקטוריסט ברמת הגולן. שם הוא גילה את עצמו מחדש והחליט לעלות לירושלים ולחזור בתשובה. בירושלים הלך ללמוד בישיבת אור שמח. כיום פוקס הוא חסיד ברסלב, נשוי, אב לילדים וגר בירושלים.
דברה אן וול
קריירה
בשנים 2015–2018 וול כיכבה בתפקיד קארן פייג' בסדרה "דרדוויל", וכן בסדרות ההמשך "המגנים" ו"המעניש".
יצחק פוקס
האלבום הראשון והשני
בתקופת בואו לירושלים החל פוקס לנגן בחתונות. בתחילה הוא ניגן שירים עבריים, אבל בהמשך הוא החל להלחין שירים מקוריים בעצמו. ידידיו, שהתלהבו מהשירים, לחצו עליו והוא הלך לאולפן להקליט את השירים. הוא הקליט 10 שירים בלילה אחד והוציא את אלבומו הראשון בשם "באנו ביחד" בשנת ה'תשמ"ה (1985). את האלבום הפיץ פוקס בעצמו בחנות פרחים שהייתה לו. אנשים רבים שקנו את התקליט התלהבו מייחודיותו והפיצו את השמועה בין חבריהם, כך הצליח פוקס למכור במהירות את העותקים במהדורה הראשונה של האלבום.
דברה אן וול
קריירה
בשנת 2022 דיבבה את דמותה של פיי, אשתו המנוחה של קרייטוס במשחק "God Of War Ragnarök"
יצחק פוקס
האלבום הראשון והשני
כשנתיים לאחר צאת האלבום הראשון, הוציא פוקס אלבום נוסף בשם "מלך". האלבום השני הוקלט באותו סגנון של הראשון. באלבום זה הכניס פוקס 11 שירים חדשים.
דברה אן וול
חיים אישיים
וול החלה לצאת עם אי.ג'יי סקוט בדצמבר 2007 והשניים התחתנו בדצמבר 2018. סקוט חולה בכורוידרמיה (מצב המאפיין אובדן ראייה פרוגרסיבי), וול משתמשת ברשתות החברתיות שלה כדי להעלות את המודעות למחלה. לדבריה, האומץ של סקוט במאבק במוגבלותו עורר בה אומץ במאבק שלה במחלת הצליאק.
יצחק פוקס
האלבום הראשון והשני
בשני האלבומים הראשונים השתמש פוקס במינימום של כלי נגינה ונמנע כליל משימוש באפקטים אלקטרוניים. הוא ליווה את עצמו עם גיטרה בלבד.
האלבום השלישי, הרביעי והחמישי
אחרי האלבום השני עשה פוקס הפסקה של שמונה-עשרה שנים עד האלבום השלישי. באותן שנים המשיך להופיע בפני קהל, אבל לא הוציא שום אלבום. בתקופה זו למד פוקס את מלאכת הצורפות והוא החל לעבוד כצורף. במלאכתו כצורף הוא נחשף לחומרים רעילים ולחומצות שגרמו לאובדן קולו, בדיוק כשעמד להקליט את אלבומו השלישי. למרות שהרופאים טענו שקולו אבד לו לעולמים, התעקש פוקס והחל לרפא את קולו בעזרת שיטות שונות לפי המלצת אחות כגון שטיפת הפנים במים בכל הזדמנות, וסאונה. כעבור זמן חזר לו הקול, אלא שהוא השתנה והפך לקול בס מיוחד.
אחרי תקופה ארוכה של שתיקה, ואחרי הפצרות רבות של ידידים ומעריצים, חזר פוקס עם אלבומו השלישי בשם "בעת ההיא". באלבום זה הקליט פוקס לראשונה את שיריו עם קולו החדש, קול הבס המחוספס. פוקס אף נכנע באלבום זה לעולם המוזיקה החדש - והסכים להוסיף כלים ומיקסים נוספים מלבד הגיטרה שליוותה אותו לבדה באלבומים הראשונים. לצורך העיבודים הוא חבר למעבד והכנר גדי פוגטש. פוגטש כתב עיבודים לשירים ואף ניגן על כלי הנגינה השונים.
אחרי ההצלחה של האלבום "בעת ההיא" יצא פוקס עם אלבום רביעי – "שירין ורחשין". באלבום זה שהופק בסוף שנת ה'תשס"ז (2007), חזר פוקס לסגנונו הישן והקליט את השירים עם ליווי מינימלי יותר ודגש על ליווי גיטרה-אקורדיון ייחודי. עם זאת, הוסיף פוקס באלבום זה גוון מיוחד ומחודש לעומת האלבומים הראשונים.
לאחר הקלטת האלבום "שירין ורחשין", עבר פוקס לניו יורק, שם ניגן באירועים פרטיים.
עם הזמן הוא נהיה מוכר בשמי המוזיקה הדתית והחסידית ובעקבות לחץ של מעריצים רבים להקליט אלבום עם מוזיקה עדכנית, הקליט את אלבומו "ממעמקים" שיצא לאור ב-2012. האלבום שיצר ציפיות גבוהות בקרב מעריציו של פוקס, התגלה כפנינה מוזיקלית מבחינת הלחנים והביצוע וכן הסאונד העדכני מאד.
על יצירתו
פוקס היה מחובר למוזיקה מגיל ילדות. הוא נחשף לסגנונות מוזיקליים רבים : חזנות, שירים ביידיש, מוזיקה ספרדית, תקליטים ברוסית, חוה אלברשטיין, אריק איינשטיין, פינק פלויד ועוד. אך למרות זאת, מעולם לא התחבר לאף אחד מהסגנונות, ויצירתו היא יצירה חפשית ומקורית. על לחניו מספר פוקס כי מעולם לא הקליט שיר מיד עם הלחנתו, תמיד הוא ממתין עד שהשיר יתקוף אותו פעם נוספת.
פוקס מנגן בכלים שונים כמו אקורדיון וחליל, ואולם עיקר הצטיינותו היא בנגינה ייחודית בגיטרה. את הנגינה בגיטרה למד פוקס בגיל צעיר (15) בעצמו ופיתח לפיכך סגנון מיוחד במינו.
בתקליטיו משתמש פוקס במגוון רחב של טקסטים. חלק מהשירים, בעיקר בתקליטים הראשונים, כתב פוקס בעצמו. באלבומים המאוחרים יותר מיעט פוקס להשתמש בטקסטים אישיים, ובאלבום הרביעי רק שיר אחד הוא פרי עטו. רובם של הטקסטים הם מן המקורות. פוקס מרבה להשתמש במקורות לא סטנדרטיים לשירים כמו ספר משלי, קהלת, תלמוד בבלי, ספר הזוהר ועוד. באלבום הרביעי הפתיע פוקס עם ביצוע ייחודי למילים מתוך "סיפורי מעשיות" של רבי נחמן מברסלב.
בתיה אפולו אמרה על יצירתו של פוקס בריאיון לעיתון "בשבע": "אין ספק שיצחק מאוד מרגש, והשירה שלו פנימית מאוד. אני תמיד שומעת אותו באוטו, וכשאני עוצרת טרמפים לאנשים – חילונים ודתיים – זה אצלי פק"ל באוטו, תמיד מתנגן. זה לוקח זמן, אבל אנשים שואלים בפליאה "מי זה?", "מאיפה זה?". פעם הייתה תקופה שהייתי קונה כמויות של דיסקים, ולמי שהיה מוצא חן בעיני הייתי מחלקת קלטת. היה לי חשוב שבכל בית תהיה קלטת שלו... השירים מרגשים, ונכנסים ישר לנשמה. יצחק פוקס לא מזכיר לי אף אחד אחר. יצירה טהורה ומקורית. במשך שנים עודדתי אותו בטלפונים להמשיך ליצור מנגינות חדשות. פוקס אדם מאוד צנוע ומאוד עניו". אפולו אף שלחה קלטת לנעמי שמר, והקלטת מצאה חן בעיניה, עד כדי כך שבהכנות להופעות שמר הייתה שרה את "באנו ביחד".
מזכיר ההגנה של ארצות הברית
מזכיר ההגנה של ארצות הברית (באנגלית: United States Secretary of Defense) הוא תוארו של האדם העומד בראש מחלקת ההגנה של ארצות הברית, משרד ממשלתי המפקד על הכוחות המזוינים של ארצות הברית. מזכיר ההגנה, החבר בקבינט, ממונה לתפקידו על ידי נשיא ארצות הברית, באישור הסנאט.
המשרה נוצרה ב-1947 כשכוחות היבשה, הצי האמריקני וחיל האוויר שהיה אז בתחילת דרכו, מוזגו לגוף צבאי לאומי אחד. במסגרת אותה רפורמה, בוטלה משרת מזכיר המלחמה והוחלפה במשרת מזכיר הצבא. משרה זו, כמו גם משרת מזכיר הצי ומשרת מזכיר חיל האוויר הטרייה, הפכו לתפקידי מזכירים שאינם משתתפים בקבינט וכפופים ישירות למזכיר ההגנה.
מזכיר ההגנה ונשיא ארצות הברית מהווים יחד את רשות הפיקוד הלאומי (National Command Authority - NCA), הפורום היחיד היכול להורות על שימוש בנשק גרעיני. שימוש בנשק גרעיני אינו אפשרי בלא תיאום בין הנשיא לבין מזכיר ההגנה. מזכיר ההגנה הוא השישי בסדר הירושה של נשיא ארצות הברית.
למזכיר מסייעים בתפקידו תת-מזכיר ההגנה וחמישה תתי-מזכירים שכולם ממונים על זרוע בצבא. כולם זקוקים לאישור הסנאט קודם להצבתם בתפקיד. במסגרת תפקידו, מפקח מזכיר ההגנה על ששת ראשי המטות המשולבים של ארצות הברית ועל מפקדי תשעת הפיקודים הקרביים המאוחדים.
בקרב הכוחות המזוינים המזכיר לעיתים קרובות מכונה The SecDef.
מזכיר ההגנה המכהן הוא לויד אוסטין.
עריקה
עריקה היא נטישה או נסיגה של אדם מגוף או מדינה כלשהי שיש לו חוב אמונים או אחריות אליהם.
ביחידות צבא, זוהי הפעולה של עזיבת היחידה מתוך כוונה שלא לחזור.
עריקה בצה"ל
במדינת ישראל נוהג גיוס חובה, שאינו נעוץ רק בצורך ביטחוני אלא גם באתוס של צבא הגנה לישראל כצבא העם. על-פי אידיאל זה, תפקיד השירות הצבאי להוות בין היתר "כור היתוך", במסגרתו מגויסים נערים מכל שכבות האוכלוסייה ומשתלבים בחברה ובצבא. התפיסה הנוהגת היא אפוא שאידיאל זה, מצריך את העמדתם לדין של חיילים שאינם מתייצבים לשירות ולא קיבלו פטור חוקי, בין אם באמצעות השתמטות או באמצעות עזיבת הצבא במהלך שירות פעיל. לצורך הגשמת אידיאל זה, מעמיד צה"ל מדי שנה כ-1,300 נעדרים מן השירות לדין פלילי, מה שמביא אותם להשתחרר מן הצבא עם רישום פלילי. החל מ-2019, חלקם ישתחררו מהצבא עם רישום פלילי מופחת, המקביל בהשלכותיו לתוצאת אי-הרשעה בבית משפט אזרחי.
עריקה בצבא ארצות הברית
בצבא ארצות הברית, אדם מוגדר עריק כאשר הוא נעדר מעמדתו ללא אישור מתאים. אותו אדם ייגרע מרשימת השמות של אותה יחידה לאחר 30 יום ויירשם כעריק.
אולם לפי חוק הצבא האמריקאי, עריקה אינה נמדדת לפי הזמן שהעריק נמצא מחוץ ליחידתו אלא לפי הקריטריונים הבאים:
אדם שנעדר מיחידתו למשך יותר מ-30 יום אך חוזר מרצונו או מביע כוונה כנה לחזור עלול עדיין להחשב לעריק, בזמן שאדם שנעדר פחות מ-30 יום, שניתן להראות באופן אמין שאין בכוונתו לחזור (למשל, אם הצטרף לכוחות המזוינים של מדינה אחרת), עלול גם הוא להישפט על עריקות.
הקתדרלה הגרמנית
הקתדרלה הגרמנית (בגרמנית: Deutscher Dom - "דויטשר דום") היא קתדרלה הממוקמת במרכז ברלין בצדה הדרומי של כיכר הז'נדארמנמארקט למול הקתדרלה הצרפתית.
הקתדרלה נבנתה בשנת 1705 על פי תכנונו של מרטין גרינברג ובביצועו של ג'ובני סימונטי. בשנת 1785 שופצה הכנסייה ונוספה לה הכיפה בתכנונו של קארל פון גונטארד.
הכנסייה נהרסה לחלוטין במלחמת העולם השנייה. בין השנים 1977–1988 נבנתה הכנסייה מחדש, ובשנת 1996 נפתחה מחדש לציבור כמוזיאון להיסטוריה של גרמניה.
היסטוריה
הקתדרלה הוקמה בין השנים 1701–1708 בהתבסס על תוכניותיו של האדריכל מרטין גרינברג בסגנון הבארוק.
בשנת 1785, בהוראת פרידריך השני שופצה כיכר הז'נדארמנמארקט ולקתדרלה הצרפתית ולקתדרלה הגרמנית נוספו כיפות תואמות בתכנונו של האדריכל קארל פון גונטארד.
לאחר מהפכת 1848 נערכה בכנסייה הלוויה ל-183 הרוגי המהפכה, כאשר לאחר הטקס הפרוטסטנטי נערכה בכנסייה טקסים על ידי אנשי דת קתולים ויהודים.
בשנת 1943 נהרסה הכנסייה בהפצצות מלחמת העולם השנייה. עבודות השיקום החלו בשנת 1982 והסתיימו בשנת 1996. עם סיום העבודות, ובעקבות החלפת נכסים עברה הכנסייה לבעלות ממשלת גרמניה, והחל משנת 2002 מוצגות בבניין תערוכות המציגות את ההיסטוריה של גרמניה ואת התפתחות הדמוקרטיה הפרלמנטרית בגרמניה.
אליפות אירופה בכדורסל 3x3 דברצן (2019)
אליפות אירופה בכדורסל 3x3 לשנת 2019 הייתה אליפות אירופה החמישית בכדורסל 3x3, שהתקיימה בדברצן, הונגריה בהשתתפות 12 הנבחרות הטובות באירופה שהעפילו מ-3 בתי המוקדמות. האליפות התקיימה בהידו-ביהאר שבעיר בין 30 באוגוסט עד ב-1 בספטמבר ובסופה זכתה סרביה בפעם השנייה ברציפות בתואר אלופת אירופה לאחר שניצחה בגמר את צרפת. ליטא זכתה במקום ה-3 לאחר ניצחון על ספרד.
קירה קוסרין
קירה ניקול קוסרין (באנגלית: Kira Nicole Kosarin; נולדה ב־7 באוקטובר 1997) היא שחקנית וזמרת אמריקאית-יהודייה. עיקר פרסומה בא מגילום הדמות פיבי תנדרמן בסדרה "משפחת רעם" (2013–2018) של ניקלודיאון.
ביוגרפיה
קוסרין נולדה בניו ג'רזי, ארצות הברית. הייתה רקדנית ומתעמלת קרקע בצעירותה, למדה בלט בתיאטרון הבלט בוקה ולמדה בחטיבת הביניים בבית הספר "פינס קרסט". הוריה היו פרפורמרים בברודוויי, אמה הייתה שחקנית ואביה מנהל מוזיקלי, מנצח ומפיק תקליטים, ולכן גדלה למשחק, לשירה ולריקוד. לאחר שהשתתפה בסדנת "משחק מול מצלמה", היא התאהבה במשחק והחליטה לעבור ללוס אנג'לס, קליפורניה בשנת 2011, כדי לפתח קריירה במשחק. הוריה של קוסרין הם ממוצא יהודי אשכנזי שנולדו למשפחה ממזרח אירופה.
משחק
קירה קוסרין הופיעה לראשונה בטלוויזיה בשנת 2012 בפרק "האבקות" בתוכנית "שייק". בשנת 2013, היא החלה להציג את תפקידה של פיבי תנדרמן בסדרה של ניקלודיאון "משפחת רעם". בשנת 2015 הייתה קוסרין מועמדת לפרס בחירת הילדים של ניקלודיאון בקטגוריית "שחקנית הטלוויזיה האהובה".
בסתיו 2015, קוסרין השתתפה בסרט הטלוויזיה של ניקלודיאון "הפלגה משוגעת אחת" בתור "אלי באואר".
בשנת 2017, קוסרין השתתפה בפרק הספיישל של התוכנית "מחנה הקיץ הלוהט של ניקלודיאון", שם הייתה כשחקנית אורחת.
בשנת 2019 השתתפה קוסרין בסרט הטלוויזיה "מזל", שם שיחקה את "שאנון", ובנוסף לכך שימשה כתפקיד קולי לסרט. באותה שנה היא השתתפה בעונה השנייה של סדרת הדרמה "קל כניצה" בהולו, בה היא גילמה את "נדיה".
מוזיקה
לקוסרין יש ערוץ יוטיוב בו היא מפרסמת עטיפות ושירים של מוזיקה. ב־24 בפברואר 2018, קוסרין הכריזה על סינגל הבכורה שלה, "Spy", שיצא ב־16 במרץ 2018. ב־11 בינואר 2019, הוציאה קוסרין את הסינגל הבא שלה, "ויניל", שהיה מלווה על ידי סרטון מוזיקה. באפריל 2019 יצא אלבומה הראשון "Off Brand".
פרסים ומועמדויות
קירה קוסרין הייתה מועמדת לארבעה פרסים בקטגוריית "שחקנית טלוויזיה אהובה": הראשון בשנת 2015, השני בשנת 2016, השלישי בשנת 2017 והרביעי בשנת 2018.
רוברט נוקס
רוברט נוקס (באנגלית: Robert Knox; 4 בספטמבר 1791 - 20 בדצמבר 1862) רופא, מדען, סופר ומטייל בריטי.
נוקס תיאר את היהודי כדמות דוחה, היפוכה של הדמות האנגלו-סקסית והארית.
מוזס כהנא
מוזס כהנא (בהונגרית: Kahána Mózes בשמותיו הבדויים: זולטאן דירדיאי, בלה יואל, פאל טריטה, מיקלוש קבש, טיאו זארה. ביקאזו ארדלאן, 26 בנובמבר 1897 – בודפשט, 11 באפריל 1974) היה משורר ונובליסט יהודי-הונגרי, יליד טרנסילבניה.
ביוגרפיה
כהנא היה בנו של צלם נודד. למד בכפר הולדתו, אחר כך בספנטו גיאורגה ובטרגו מורש. שיריו ומאמריו הראשונים התפרסמו תחת שמות בדויים שונים בכתב העת טוקור (Tükör) בטרגו מורש שפירושו "מראה" בהונגרית וכן בכתב העת "מא" (Ma) שפירושו בהונגרית "היום". כתב עת זה הושק על ידי לאיוש קשאק, ככתב עת ספרותי ואמנותי (1916-1925) שהוציא לאור וערך אותו קשאק בעצמו עד לסגירתו. במטרותיו שאף כתב העת לשנות את האמנות ואת החברה, תוך השינויים ההיסטוריים בהונגריה. כהנא נלחם כחייל במלחמת העולם הראשונה. בשנת 1919 הוא היה חבר ב"גדוד האדום" של צ'פל ואחרי נפילת הרפובליקה הסובייטית ההונגרית היגר לווינה. בעזרתו של אלדאר קומיאט הצטרף למפלגת הקומוניסטים בהונגריה והקים יחד עם קומיאט את השבועון "אחדות" (Egység). (אין לבלבל מגזין זה בעל האורינטציה הקומוניסטית עם השבועון האנטי-פשיסטי של יהדות טרנסילבניה שפורסם בקלוז'-נפוקה בין 9 במאי 1946 לבין אפריל 1950. העורך האחראי הראשון שלו היה שאנדור נוימן, ומה 18 באוקטובר 1946 ג'רג' רוז'ה. משנת 1949 פורסם המגזין בשם "אוי אוט" (Új Út), כלומר "דרך חדשה" בהונגרית על ידי ג'רג' פקטה). ובחזרה לכהנא, בשנת 1922 עבר כהנא לטרגו מורש. תחת שם בדוי הופיע כרך שירים שלו בשם "תנועה" (Mozgalom) ופורסם בשנת 1923, בינתיים כתביו החלו להופיע במגזין "פועל" (Munkás), עיתון קומוניסטי בשפה ההונגרית שהופיע בבוקרשט בירת רומניה. הוא הפך חבר במפלגה הקומוניסטית הרומנית הבלתי חוקית. בשנת 1926 נידון לשנתיים מאסר בגלל עבודתו בתנועה הקומוניסטית. הוא ניסה לברוח, אך נורה ואיבד מחצית מאחת מרגלו. משנת 1929 שהה בברלין ובפריז. החשוב מבין ספריו שכתב שם היה "טקטיקה", שנכתב בשנת 1933. בשנת 1937 חזר לרומניה, שם הפך לחבר בכתב העת בשם "תקופתנו" או ה"עידן שלנו" (Korunk). כמה מיצירותיו פורסמו ברומנית. עבודתו הבולטת ביותר מתקופה זו היא "שישה ימים והשביעי" (Hat nap és a hetedik) שיצא לאור בשנת 1940. בשנת 1939 פרסם מאמר בכתב העת "תקופתנו" תחת השם הבדוי מיקלוש קבש על הסופר, רוקח במקצועו, שאנדור ברטה.
בשנת 1941 נסע לברית המועצות, שם כתב רומנים וערך את המילון ההונגרי-רוסי. בשנת 1969 התיישב לצמיתות בהונגריה.
הבחירות למושל סנקט פטרבורג (2014)
מושל סנקט פטרבורג פולטאבצ'נקו הגיש את התפטרותו והודיע על כוונתו להתמודד כמועמד בבחירות למושל ב-4 ביוני, במהלך פגישתו עם נשיא רוסיה, ולדימיר פוטין. פולטאבצ'נקו הוביל במרבית הסקרים שנערכו לפני ההצבעה..
ספירת הקולות הסתיימה בשעות הערב של ה-15 בספטמבר. על פי פרוטוקול ההצבעה, שיעור ההצבעה עמד על 39.36% (הצביעו לפחות 1.5 מיליון תושבים). המושל המכהן זכה לקדנציה נוספת, זאת לאחר שפולטאבצ'נקו זכה ב-79.3% מקולות הבוחרים, למקום השני הגיעה המועמדת מהמפלגה הקומוניסטית אירינה איוואנובה (9.37%), למקום השלישי — המועמד הליברל-דמוקרטי קונסטנטין סוחנקו (3.83%). אנדריי פטרוב ממפלגת "מולדת" גרף 2.36% בלבד, טאחיר ביקבאייב ממפלגת "הירוקים" גרף 2.16%, בנוסף נרשם נתון גבוה יחסית של פתקי הצבעה פסולים: 2.9% (כמעט 43 אלף).
פיודור וינברג
פיודור ויקטורוביץ' וינברג (ברוסית: Фёдор Викторович Винберг; ) היה קצין בצבא הצאר במלחמת העולם הראשונה, מו"ל ועיתונאי, שנמלט לגרמניה לאחר מהפכת אוקטובר. פרסומיו עסקו כמעט אך ורק בתעמולה אנטישמית קיצונית, הוא היה הראשון שפרסם את הפרוטוקולים של זקני ציון בגרמנית והיה הראשון שהטיף בגלוי לרצח עם כולל של העם היהודי.
ביוגרפיה
וינברג נולד בקייב למשפחה בעלת שורשים גרמניים. אביו, ויקטור פיודורוביץ' וינברג, היה גנרל. ב-1893 הצטרף לצבא וב-1911 הועלה לדרגת קולונל. לפני מלחמת העולם הראשונה היה פעיל בתנועה הימנית הקיצונית "ברית העם הרוסי" והיה אחראי על פרסומיה. במלחמה היה קצין בגדוד הפרשים הבלטיים ולאחר מהפכת פברואר (1917) עזב את הצבא. לאחר מהפכת אוקטובר נכלא על ידי הבולשביקים באשמת בגידה בממשלת המעבר הרוסית. הוא נכלא, שוחרר ב-1918, הצטרף לצבא הלבן ועבר לגרמניה. ב-1919 היה כבר חלק מקהילת הגולים הרוסים בברלין.
עקב מעורבותו של וינברג ושל שאר אנשי "פריזיב" בפוטש של קאפ, נאלץ וינברג לעזוב את ברלין ועבר למינכן. במינכן הכיר אישית את אדולף היטלר ואלפרד רוזנברג והוציא את חיבורו האנטישמי, האנטי-קומוניסטי והמלוכני "הדרך אל הצלב" (ברוסית: Крестный путь, בגרמנית: ויה דולורוזה). ב-1922 נחשד בשותפות לרצח ולדימיר דימיטרייביץ' נבוקוב, אביו של ולדימיר נבוקוב ונמלט לפריז, שם מת ב-1927.
ג'רום פרידמן
ג'רום אייזק פרידמן (באנגלית: Jerome Isaac Friedman; נולד ב-28 במרץ 1930), פיזיקאי יהודי אמריקאי. חתן פרס נובל לפיזיקה בשנת 1990.
חייו
פרידמן נולד בשיקגו במשפחת מהגרים יהודית מרוסיה. הוא התעניין באומנויות והתחיל את לימודיו בבה"ס הגבוה בשיקגו. עם הזמן הוא עזב את לימודיו ועבר ללימודי פיזיקה באוניברסיטת שיקגו. הוא סיים את לימודי הדוקטורט בשנת 1956. החל ללמד במכון הטכנולוגי של מסצ'וסטס בשנת 1960 והתמנה לפרופסור בשנת 1983.
את המחקרים שלו עוסקים בתחום חלקיק אלמנטרי. בשנים 1968–1969, יחד עם עמיתיו, ביצע מספר ניסויים במאיץ חלקיקים SLAC. הם קבלו את העדויות הראשונות על המבנה הפנימי של הפרוטון - קיום הקווארק.
קיבל פרס נובל לפיזיקה בשנת 1990 (ביחד עם ריצ'רד טיילור והנרי קנדול) על מחקר חלוצי בפיזור אינאלסטי עמוק של אלקטרונים על פרוטונים ונייטרונים קשורים, שהיה בעל חשיבות חיונית לפיתוח מודל הקווארקים בפיזיקת החלקיקים.
מכהן כפרופסור במכון הטכנולוגי של מסצ'וסטס.
1651
נפטרו
2 בספטמבר – קסם סולטן, הייתה האישה החזקה ביותר בהיסטוריה העות'מאנית ודמות בולטת בתקופת סולטנות הנשים. תפסה עמדת כוח והשפיעה על הפוליטיקה של האימפריה העות'מאנית כשנהייתה האסקי סולטאן כפילגש המועדפת של הסולטאן העות'מאני אהמט הראשון (1590-1617) וולידה סולטאן כאמו של מוראט הרביעי (1612-1640) ואבראהים הראשון (1615-1648), וכסבתו של מהמט הרביעי (1642-1693).
תצורת שורק
תצורת שורק (Kus - במפות הגאולוגיות) היא תצורה גאולוגית בחבורת יהודה. היא נחשבת לשכבה שממנה נובעים מעיינות עם שפיעה נמוכה כמו : עין חמד ועין סטף. התצורה בנויה לסירוגין משכבות של אבני דולומיט ושכבות חוואר, צהבהב האטום למים, מהן נובעות מי המעיינות. בתקרה של התצורה מצויות אבני צור, בחלקן חלולות, המכונות כדורי אליהו. העובי המשוער של השכבה הוא 180 מטר.
אפיוני התצורה
חלק מהטרסות החקלאיות, האופייניות להרי ירושלים, מנצלות את ה"מדרגות" של תצורת שורק. מדרגות המכילות קרקע פורייה, בעיקר טרה רוסה. אלו מהווים את השטחים הפוריים של הרי יהודה הודות לשפע המים שבתוכם וטיבה של האדמה.
מחשופים משכבה זו מצויים באזור שער הגיא, אבו גוש, בית זית ושמורת טבע נחל חלילים וגן לאומי עינות תלם מערבית ממבשרת ציון
הגיל המשוער של התצורה הוא קנומן בתקופת הקרטיקון עליון.
מבנה האקוויפר
על האקוויפר של תצורות הרי יהודה דן חיים גבירצמן בספרו "משאבי מים בישראל" המובא בקישור של רשות המים. הוא מציין כי האקוויפר-ההר הנובע מתצורת שורק שייך לתת-האקוויפר התחתונה של הרי יהודה. . הוא מציין במאמרו כי "יש הטוענים שתצורת שורק היא אקוויטרד (Aquitard), דהיינו שכבה המוליכה מים באיטיות רבה – שכבה מוליכה למחצה או שכבה דולפת. מכאן גם נובעת שיפעת מי המעיינות הנמוכה בתצורת שורק. רק שתי התצורות מתחתיה : גבעת יערים וכפירה מהוות את התת-האקוויפר הנמוך (תצורת כיסלון היא דקה יחסית ולא נכללת).
איכות מי מעיינות התצורה
מחקרם של א. סטרינסקי, ז. גרינברג, א. כץ בנושא פרמטרים כימיים מיקרוביאליים במעיינות בהרי יהודה של המשרד להגנת הסביבה מגיע למסקנות הבאות: '''הממצאים מצביעים על סכנה האורבת לבריאותם של המבקרים במעיינות, השותים את המים או המשתמשים בהם לבישול. הרחצה או אף הטבילה במים עלולות אף הן להיות מקור לתחלואה, עקב הימצאות חיידקים פתוגניים או מחוללי מחלה אחרים כדוגמת פטריות או נגיפים שלא נבדקו במחקר הנוכחי.'''
ניתוח הנתונים לפי נקודות הדיגום השונות הראה שככל שנקודת הדיגום הייתה קרובה יותר למקור הנביעה, איכות המים הייתה טובה יותר. המים באיכות הגבוהה ביותר היו המים שנדגמו במקור עצמו, אך יש לזכור שבמרבית הנביעות לא ניתן היה להגיע למקור עצמו. איכות המים יורדת ככל שמתרחקים מהמקור לתעלות המובילות ולבריכות האגירה."
דובי (גמדון בית)
בספר השביעי דובי נשלח להציל את הארי פוטר וחבריו מאחוזת מאלפוי בהוראתו של אברפורת' דמבלדור. במהלך החילוץ דובי נפצע אנושות בפגיעה בחזה אשר נגרמה מסכינה של בלטריקס לסטריינג', אך בכל זאת הצליח להוציא מהאחוזה את הארי פוטר והשאר אל בקתת הצדפים ושם קרס ומת. הארי חפר את קברו של דובי ללא קסם כאות הערכה אליו. דובי נקבר בגינה של בקתת הצדפים והארי חרט על המצבה: "כאן נח דובי, גמדון חופשי" ("Here lies Dobby, a free elf").
בסדרת הסרטים המבוססת על הספרים תפקידו של דובי קטן יותר והוא מופיע רק בסרט השני ובסרט האחרון.
משפחת מאלפוי
מלידתו דובי היה גמדון בית של משפחת מאלפוי ושירת את לוציוס מאלפוי, אשתו נרקיסה ובנם היחיד דראקו. בני משפחת מאלפוי התייחסו לדובי באכזריות וברשעות, ולעיתים קרובות הזכירו לו לבצע על עצמו עונשים, כגון טריקת דלתות על אצבעותיו, שריפתן וכדומה כשהוא פישל או לא ציית. חייו אצל המאלפויים היו קשים ובעליו התעללו בו לעיתים קרובות. דובי קיבל איומים על חייו פעמים רבות בתקופת שירותו ממשפחת מאלפוי ובפגישתו הראשונה עם הארי פוטר אף אמר שהוא רגיל לאיומי מוות והוא מקבל אותם "חמש פעמים ביום" כלשונו. אף על פי שדובי היה מחויב לעשות כל מה שאדוניו אמרו לו הוא ידע שדרכם שגויה והעריץ את הארי פוטר וה"טובים".
הארי פוטר וחדר הסודות
דובי שמע את אדוניו מדברים על התוכנית לפתיחתו המחודשת של חדר הסודות, ככל הנראה, משום שהמאלפויים ראו בדובי עבד חסר חשיבות והאמינו שגמדוני בית אינם מסוגלים למרוד באדוניהם, לא נזהרו והוא שמע אותם. דובי הלך להזהיר את הארי פוטר מפני חזרה להוגוורטס ונאלץ להעניש את עצמו על ידי הטחת ראשו במנורה.
למרות אזהרתו של דובי, הארי סירב לוותר על החזרה להוגוורטס. בשביל להכריח את הארי להישאר בבית הדרסלים, דובי השתמש בקסם כדי להרחיף עוגה ולהפילה על הרצפה בזמן פגישה עסקית שנערכה בבית וברח. משום שמשרד הקסמים חשבו שהארי הוא זה שביצע את הקסם שלחו לו מכתב אזהרה על כך שביצע קסם בנוכחות מוגלגים והזהירו שאם המקרה יחזור על עצמו יסולק מהוגוורטס. לאחר שהדרסלים קראו את המכתב, הם הבינו שהארי אינו רשאי לבצע קסמים, הם הפסיקו לפחד ממנו וכלאו אותו בחדרו וכך בעצם דובי השיג את מבוקשו למנוע מהארי ללכת להוגוורטס ובכך להגן על הארי פוטר מפני פתיחתו של חדר הסודות. אולם רון, פרד וג'ורג' ויזלי הגיעו במכונית מעופפת קסומה השייכת לאביהם ושחררו אותו.
דובי לא ויתר וביום תחילת הלימודים, אטם בקסם את השער לרציף תשע ושלושה רבעים, ומנע מהארי ורון להגיע לרכבת להוגוורטס. אך גם ניסיון זה נכשל, שכן השניים השתמשו שוב במכונית המעופפת כדי להגיע להוגוורטס עצמאית.
דובי עדיין לא ויתר וניסה לגרום לכך שלא תהיה ברירה להארי אלא לחזור הביתה. דובי כישף מרביצן כך שירדוף אחרי הארי וינסה להפילו במהלך משחק קווידיץ' בתקווה להחזירו לדרך פריווט פצוע, אך חי. התוכנית הצליחה והארי נפל מהמטאטא, שבר את היד והמטאטא נהרס לחלוטין. אחד ממורי בית הספר, גילדרוי לוקהארט, ניסה לאחות את השברים אך במקום זאת, העלים לחלוטין את כל עצמותיו של הארי. למרות זאת, אחות בית הספר, מאדאם פומפרי נתנה להארי שיקוי שיעזור להצמיח מחדש את עצמותיו; אך הארי נאלץ להישאר במרפאה למשך הלילה. בזמן שהארי ששהה במרפאה, הופיע דובי והודה במעשיו, אך אמר שהכל היה אך ורק לטובתו של הארי ושמסוכן לו מדי בהוגוורטס. הארי התרגז ואיים לחנוק את דובי. תוך כדי שיחתם דובי חשף בטעות כי חדר הסודות נפתח בעבר. הארי דרש לדעת מי פתח אותו אך דובי סירב להגיד והתעתק משם כששמע קולות מתקרבים.
בסוף שנת הלימודים, לאחר שהארי ניצח את זכרונו של טום רידל והמית את הבסיליסק בחדר הסודות. הארי נפגש עם דובי פעם נוספת כשלוציוס מאלפוי בא להוגוורטס בליוויו. הארי הכניס את גרבו לתוך היומן של טום רידל ומסר אותו ללוציוס כדי להוכיח לו שזהו אותו יומן אשר הגניב לקדירתה של ג'יני ויזלי. אדון מאלפוי התרגז והשליך את היומן ודובי לקח את הגרב ויצא לחופשי.
כשלוציוס הבין שדובי שוחרר, הוא ניסה לתקוף את הארי כנקמה, אך דובי הגן על הארי והעיף את לוציוס לאחור והפילו במדרגות. בקשתו היחידה של הארי בתמורה להענקת חופש לדובי הייתה שדובי לעולם לא ינסה להציל את חייו שוב, כי כל ניסיונותיו של דובי, למרות כל כוונותיו הטובות נגמרו באסון.
הארי פוטר וגביע האש
לאחר שהפך דובי לגמדון בית חופשי, הוא ניסה למצוא עבודה אך מכיוון שהתעקש לקבל תשלום, דבר שהיה נדיר בקרב גמדוני הבית אף אחד לא הסכים להעסיקו. לאחר כשנה של חיפושים, הוא נשכר על ידי אלבוס דמבלדור והחל לעבוד במטבחי הוגוורטס עבור אונייה אחת לשבוע ויום חופש אחד בחודש. בתחילה הרמיוני גריינג'ר התמרמרה על סכום השכר, אך דובי הסביר לה כי הוא היה זה שביקש סכום זה, שכן דמבלדור הציע עשר אוניות לשבוע וחופש בסופי שבוע. התמרמרותה של הרמיוני נבעה מכך שרק זמן קצר לפני הפגישה הרמיוני הקימה את הארגון בשם אלרג"ה (ר"ת: "האגודה למען רווחת גמדוני הבית").
כאשר וינקי, גמדונת הבית של ברטי קראוץ' הבן, קיבלה בגדים ושוחרר משירותה, היא לא קיבלה זאת כפרס, כפי שעשה דובי, אלא כעונש וכישלון מביש כמו רוב גמדוני הבית. היא התחילה לעבוד גם כן בהוגוורטס, אך נהפכה לשתיינית כבדה של בירצפת, ודובי טיפל בה. למשך תקופה מסוימת היה דובי גמדון הבית היחיד בהוגוורטס שניקה את מגדל גריפינדור, משום שהרמיוני השאירה והסתירה בכוונה כובעי צמר וגרביים עם אשפה בכוונה לשחרר אותם. גמדוני הבית בהוגוורטס סירבו לנקות את המועדון, מכיוון שהם ראו את הבגדים המוסתרים כעלבון. אך דובי שמח על כך, כיוון שזה נתן לו אפשרות לראות את הארי פוטר ואת חבריו.
במהלך המשימה השנייה של טורניר הקוסמים המשולש, ברטי קראוץ' הבן בתחפושת אלאסטור מודי הוליך את דובי שולל, וגרם לדובי לגנוב אצות זימיזים ממחסנו של סוורוס סנייפ כדי לתת אותה להארי פוטר. אצת הזימיזים איפשרה להארי לנשום מתחת למים ולהוציא את רון וויזלי וגבריאלה דלאקור מהאגם.
הארי פוטר ומסדר עוף החול
בזמן הספר החמישי, כאשר דולורס אמברידג' אסרה על קיום מועדונים בהוגוורטס, הארי פוטר שאל את דובי אם הוא יודע על מקום סודי בו יוכלו לקיים את פגישות צבא דמבלדור. דובי סיפר להארי על חדר הנחיצות וכיצד להיכנס אליו. הוא ידע על החדר הסודי הזה, זאת מכיוון שהוא השתמש בו לעיתים קרובות כדי להסתיר את וינקי אחרי שהשתכרה מבירצפת. הארי פוטר עשה שימוש בהצלחה בחדר וכך הצליח לקיים את פגישות צבא דמבלדור.
כשמריאטה אדג'קום חשפה את קיומו ומיקומו של הארגון צבא דמבלדור לאמברידג', דובי הזהיר מיד את הארי כי פלוגת הפיקוח עומדת לבוא, למרות שלגמדוני הבית נאסר לספר לאף אחד, אך הוא אמר להארי כיוון שהיה נאמן להארי פוטר יותר מאשר לאמברידג' או להוגוורטס. כששמע, הארי הורה לדובי שלא להעניש את עצמו על שלא ציית לפקודה ישירה מאמברידג'. בזכות אזהרתו של דובי, רוב חברי צבא דמבלדור, הצליחו לברוח אך הארי נתפס.
הארי פוטר והנסיך חצוי-הדם
בהוראתו של הארי, דובי, יחד עם קריצ'ר, לשעבר גמדון הבית של משפחת בלק שהיה שייך כעת להארי, ריגלו אחר דראקו מאלפוי ובזכותם נודע להארי שדראקו משתמש בחדר הנחיצות.
הארי פוטר ואוצרות המוות
כשהוא נואש כששמע את קריאות הכאב של הרמיוני מלמעלה, הארי התעסק עם שבר המראה הדו-כיווני שסיריוס נתן לו לפני שנים וראה עין כחולה מביטה אליו. הארי התחנן לעזרתו של בעל העין (שהתברר לבסוף כאברפורת' דמבלדור) ותוך זמן קצר דובי, שנשלח על ידי אברפורת', התעתק למרתף. הארי הורה לו לקחת תחילה את לונה לאבגוד, דין תומאס ומר אוליבנדר מהמרתף, ואז לחזור ודובי הביא את השלושה לבקתת הצדפים. לוציוס מאלפוי ששמע את רעש ההתעתקות של דובי, שלח את פיטר פטיגרו לבדוק מה קורה במרתף. הארי ורון ארבו לפטיגרו משני צדדי הדלת וכשנכנס, הצליחו להשתלט עליו.
בהיותם משחוררים, הארי ורון רצו ללמעלה כדי לחלץ את הרמיוני וגריפהוק, אך נאלצו להיכנע כאשר בלטריקס המנוטרלת משרביט איימה לחתוך את גרונה של הרמיוני בסכין כסף. באותו הזמן דובי חזר והתעתק על נברשת שהייתה ממוקמת מעל לראשה של בלטריקס והפיל עליה את הנברשת, כתוצאה מהנפילה בלטריקס איבדה את הכרתה. הארי חטף את השרביטים מדראקו מאלפוי והשתמש בכישוף משתק על גרייבק, בינתיים רון תפס את הרמיוני והם התעתקו מהאחוזה אל הבקתה.
תוך כדי שהארי התעתק, זרקה בלטריקס שהתעוררה באותה העת לעברו את סכין הכסף שלה לכיוונם בתסכול. כשהגיעו לבקתת הצדפים, גילה הארי שהסכין פגע בדובי והוא נפצע אנושות בגלל הסכין שבצבצה מחזהו של הגמדון. דובי נפטר כעבור מספר רגעים בזרועותיו של הארי, כשחיוך שליו על פניו, ומילותיו האחרונות היו שמו של הארי.
לאחר מותו
הארי, מתאבל על מותו, החליט לחפור את קברו של דובי ביד מבלי להשתמש בקסם כדי לכבד את זכרו. רון וויזלי ודין תומאס הצטרפו להארי ועמלו איתו בחפירת הקבר בגינת הבקתה. הם הניחו את גופתו של דובי בקבר ונתנו לו גרביים, נעליים וכובע, כסמל לחופשיות. כשהיא עומדת מעל דובי, עצמה לונה לאבגוד בעדינות את עיניו והודתה לו על שהציל אותה ואת האחרים. ביל וויזלי מילא את הקבר, בעוד הארי השתמש בשרביטו הקודם של דראקו וחרט באמצעות קסם את המילים "כאן נח דובי, גמדון חופשי." על אבן המצבה שהניח על הקבר.
גריפהוק שהושפע באופן חיובי מהפגנת הענווה והאהבה לגמדון בית, החליט סייע לו להארי בהשבת ההורקרוקס מבנק הקוסמים גרינגוטס. מותו גם עזר לסגור את מוחו של הארי מוולדמורט והעניק לו שליטה רבה יותר בהלטת ההכרה.
מראה חיצוני
דובי היה גמדון בית, נמוך בהרבה מבני האדם וגובהו היה כ-1.06 מטר בלבד. היו לו עיניים ירוקות גדולות כמו כדורי טניס, אף דמוי עיפרון ואוזניים מחודדות וארוכות כמו עטלף. לפני ששוחרר לחופשי, הוא לבש ציפית כרית כבגד. מאוחר יותר בהוגוורטס הוא לבש מגוון לא תואם של כובעים, מכנסיים קצרים וגרביים.
גרביים הפכו לפריט הלבוש האהוב עליו, כיוון שראה בהם סמל לשיחרור לאחר ששוחרר על ידי הגרב של הארי. הוא העדיף גרביים צבעוניות ולא תואמות. כשהרמיוני גריינג'ר החלה להסתיר בגדים שהכינה בחדר המועדון של גריפינדור בניסיון לשחרר את הגמדונים של הוגוורטס, דובי שמר על הבגדים והחל ללבוש אותם, שכן גמדוני הבית האחרים סירבו לאחר מכן לנקות את מגדל גריפינדור.
אישיות ותכונות
דובי היה גמדון בית אמיץ ונאמן, אשר היה מוכן להכניס את עצמו למצבים מסוכנים כאשר ידע שזה הדבר הנכון והכרחי לעשות. הוא היה נאמן גם לחברים המעטים שהיו לו, וראה בעצמו כגמדון בית טוב, אם כי היה נראה שגמדוני הבית אחרים מוצאים נכונה לפרש את רצונותיו והכרזותיו להיות גמדון בית חופשי כמבישות. למרות זאת, הוא עדיין היה עובד קשה. כשיצא לעבוד בהוגוורטס הוא סירב להצעת השכר המקורית של דמבלדור, עשר אוניות בשבוע וסופי שבוע כחופש, ובמקום זאת בחר בשכרו כאונייה אחת בשבוע ויום חופש אחד לחודש. הוא הסביר להארי, רון והרמיוני שהוא אוהב מאוד את החופש, אבל הוא יותר אוהב לעבוד. דובי החשיב את הארי כחברו הטוב ביותר.
בגלל נאמנותו לחבריו, דובי ניסה כל שביכולתו להציל אותם אם היו בסכנה, גם אם תהליך ההצלה יפגע בהם (תכונה זו הובילה את הארי לבקש מדובי שלעולם לא ינסה להציל אותו שוב לאחר ששחרר אותו לחופשי).
תכונה אחת הבולטת ביותר הייתה יכולתו לפגוע בעצמו בכל פעם שהאמין שעשה דבר שגוי או לא בסדר, בדרך כלל, כדי להענישו, השתמש במשהו כדי להכות בראשו או הרחיק לכת עד כדי גיהוץ ידיו. ברור שהיה לדובי מצפון חזק והעניש את עצמו גם כאשר עשה דברים "לא נכונים" שגמדוני הבית אינם צריכים לעשות, גם אם הם היו מהסיבות הנכונות, כגון אזהרתו של הארי פוטר.
המתנה האהובה על דובי הייתה גרביים, ככל הנראה משום שהוא שוחרר משעבודו ממשפחת מאלפוי באמצעות גרב. הוא היה מתבלבל כשהיה מקבל שניים מאותו הסגנון שכן העדיף שיהיו שני גרביים לא תואמים בצבעים עזים או בדוגמאות, ולעיתים קרובות היה גם נותן גרביים כמתנות.
מבחינה לשונית, דובי התייחס לעצמו בגוף שלישי כשאר גמדוני הבית ונטה לערבב את צמידות הפועל שלו. דובי גם כינה את רון כ"וויזי" (כינוי שנבע משם משפחתו של רון - וויזלי) של הארי.
הארי פוטר
בין דובי להארי פוטר היו יחסים חזקים מאוד. דובי אהב וכיבד אותו מאוד וראה את הארי כחברו הטוב ביותר. כשהארי פגש לראשונה את דובי, הוא היה מבולבל מעט ממסירות הגמדון לשמור עליו מפני פגיעה, אך עם זאת, מעט מאוחר יותר, הארי זעם כשגילה שדובי מיירט את כל מכתבי חבריו אליו, ודרש ממנו להחזירם תוך שהוא מסרב להבטיח לו שיישאר מחוץ להוגוורטס. במהלך השנה, כשדובי ניסה להוציא לפועל את ניסיונות הפציעה של הארי, הארי איים עליו איומים, אף על פי שבפועל מעולם לא בוצעו. לקראת סוף שנת הלימודים 1992–1993, הארי שחרר את דובי מעבדות אצל משפחת מאלפוי. לוציוס כעס והתכוון לתקוף את הארי אך דובי הגן עליו באמצעות כישוף הלם. ייתכן שדובי הבין שהוא מזלזל בהארי פוטר, כשהארי הצליח לעצור את מזימתו של לוציוס ולשרוד את חדר הסודות.
דובי מונה לעבוד במטבח של טירת הוגוורטס בשירותו של מנהל בית הספר אלבוס דמבלדור, אם כי גם כגמדון בית חופשי, נאמנותו תמיד הייתה בראש להארי. שנת 1994, דובי סיפק להארי צמח אשר עזר לו לנצח במשימה השנייה של טורניר הקוסמים.
בשנת 1995 סיפר דובי להארי על חדר הנחיצות וכיצד להיכנס. הארי וחבריו השתמשו בחדר כמקום לפגישות ולאימונים של צבא דמבלדור. כאשר מריאטה אדג'קומב בגדה בצבא דמבלדור בפני פרופסור אמברידג ', דובי הזהיר מיד את הארי כי חוליית הפלוגת הפיקוח הולכת לתקוף, למרות שאסור היה לגמדוני הבית לספר לאף אחד, כיוון שהיה נאמן יותר להארי פוטר מאשר לאמברידג' או להוגוורטס. כששמע, הארי הורה לדובי שלא להעניש את עצמו על כך שלא ציית לפקודה ישירה מאמברידג'.
רון ויזלי
דובי פגש לראשונה את רון ויזלי בשנת 1994 במטבחי הוגוורטס, שם עבד. כשדובי שוחח עם הארי ורון על חייו כגמדון חופשי, רון התחיל לחבב את דובי, והציע לו סוודר חום שאמו הכינה. כאשר רון שימש כ"בן ערובה" לטורניר הקוסמים, דובי שנודע לו על המשימה השנייה מידי ברטי קראוץ' בתחפושת "מודי עין הזעם", חשש שהארי יאבד את ה"וויזי" (שמו של רון בפי דובי). רון ודובי נפגשו שוב שנתיים לאחר מכן, בשנת 1997, כאשר הארי ורון היו באגף בית החולים; הארי רצה שדובי ירגל אחר דראקו מאלפוי מכיוון שהוא האמין שהוא אוכל מוות. עם זאת, רון התנגד. בשנת 1998 כשדובי מת במהלך ניסיון ההצלה, רון הודה לו על שהציל את חייו. הוא העניק לדובי נעליים והגרביים על מנת שיקברו עימו, סמל לחופשיותו.
נראה שמותו של דובי הוא זה שגרם להכרתו של רון בחייהם העגומים של גמדוני הבית, שכן במהלך קרב הוגוורטס, הציע רון לפנות את גמדוני הבית ממטבחי הוגוורטס במהלך הקרב על מנת שלא ייפגעו.
הרמיוני גריינג'ר
הרמיוני גריינג'ר גם פגשה את דובי לראשונה במטבחי הוגוורטס, שם עבד. נראה שהרמיוני חיבבה את דובי מכיוון שאהבה את החופש שלו ומכיוון שרצתה לשחרר את גמדוני הבית האחרים. במהלך השנה החמישית שלה בהוגוורטס, הרמיוני בילתה את רוב זמנה בהכנת בגדים והסתרתם במקומות רבים במגדל הגריפינדור המשותף. עם זאת, גמדוני הבית הפסיקו לנקות את המקומות האלו ברגע שמצאו את הבגדים הראשונים, כיוון שראו בהם סימן להשפלה ובושה. לפיכך, דובי ניקה את מגדל גריפינדור בעצמו, לוקח ולובש את כל הבגדים שסרגה הרמיוני.
דובי והרמיוני לא נפגשו שוב עד 1997, אז הארי שלח את דובי לרגל אחר דראקו מאלפוי. כאשר דובי הגיע לאחוזת מאלפוי כדי לחלץ אותם, הרמיוני עונתה על ידי בלטריקס לסטריינג'. לאחר מכן מת.
ווינקי
דובי הכיר לראשונה את ווינקי, גמדונת בית, בשנת 1994. מוקדם יותר באותה שנה, טעה הארי לחשוב שוינקי הייתה דובי בגביע העולם בקווידיץ'. ווינקי אמרה להארי שהיא מכירה גם כן דובי, הם כנראה היו חברים לפני שנת 1994 למרות שמערכת היחסים שלהם הוצגה לראשונה באותה שנה. סביר להניח שהם נפגשו בחברת אדוניהם, מכיוון שאדונה של וינקי, ברטי קראוץ', היה בכיר במשרד, ואדוניו לשעבר של דובי, משפחת מאלפוי, היו גם כן אנשים מקושרים ובעלי השפעה במשרד הקסמים.
בניגוד לדובי, שאהב את החופש שלו, וינקי הייתה בדיכאון וחשבה שהיא חסרת תועלת. כשדובי הביע את דעתו שחייו כגמדון חופשי טובים יותר מאשר כמשרת, הוא גרם לה להאמין שהיא "גמדון בית רע". לכן, דובי ניסה לשווא לשכנע אותה שהיא יכולה לחיות בלי לשרת את משפחת קראוץ' בכך שהוא מצאה לשניהם משרות בהוגוורטס. ידוע שווינקי הצליחה בסופו של דבר להתגבר על העובדה שהיא פוטרה, אם כי דובי נפטר אז.
קריצ'ר
ככל הנראה דובי פגש את קריצ'ר, גמדון בית אחר, בסוף שנת 1996 כאשר הארי שלח את קריצ'ר לעבוד במטבחים של הוגוורטס. שני גמדוני הבית סלדו אחד מן השני, קריצ'ר סלד מהארי כיוון שהיה חבר של ילידי מוגלגים רבים ו"בוגדי דם" וכיוון שהארי התייחס לקריצ'ר בקרירות.
במהלך השנים שני גמדוני הבית היו עוינים זה לזה ביחסיהם ואף הרביצו זה לזה, כשהנושא שחזר על עצמו היה אהבתו של דובי אל הארי פוטר אל מול סלידתו של קריצ'ר.
גמדוני-בית בהוגוורטס
לאחר שהחל את עבודתו במטבחי הוגוורטס, שנה לאחר ששוחרר על ידי הארי פוטר. דובי אהב את חייו כגמדון חופשי, דבר שאר גמדוני הבית שעבדו במטבחים סלדו ממנו. הם האמינו שדובי היה משוגע והיה הבדל גדול בין האידאולוגיה שלהם לזו של דובי, לפיכך, לא היה לו קשר טוב עם עמיתיו לעבודה, מכיוון שהם האמינו כי לגמדוני הבית אין חיי פרטיים ועליהם לעבוד ולשרת את אדוניהם. עם זאת, ייתכן ודעתם לגבי דובי השתנתה במהלך שנותיהם המאוחרות יותר בהוגוורטס. במהלך קרב הוגוורטס כל גמדוני הבית, עם קריצ'ר כמנהיגם, לחמו כנגד אוכלי המוות, מבלי שאיש הורה להם לעשות זאת. זה מצביע על כך שלמדו שגמדון בית יכול להיות בעל דעה ורצון פרטיים, וכי יש להם זכויות כמו בני האדם. דובי נהרג עד אז.
אלבוס דמבלדור
אלבוס דמבלדור, מנהל בית הספר להוגוורטס לכישוף ולקוסמות, נחשב על ידי רבים (כולל דובי) לקוסם הגדול בכל הזמנים. דובי העריץ מאז ומתמיד את דמבלדור, כי היה אדיב לכולם, אפילו לגמדוני הבית ובשל התנגדותו ללורד וולדמורט. דמבלדור הכיר את דובי בשנת 1993, כששירת עדיין את משפחת מאלפוי. ב-1994 ביקש דובי מדמבלדור לעבוד במטבחי הוגוורטס והמנהל נתן לו את התפקיד והציע שכר גבוה בהרבה מכפי שדובי ציפה וזכה לכבוד גמדון הבית. הוא גם איפשר לדובי לקרוא לו כרצונו. דובי אהב מאוד את דמבלדור וידע שלעולם לא יעליב אותו, אך נדהם ממתנת חופש הביטוי של דמבלדור. דמבלדור נרצח בשנת 1997; לא ידוע כיצד דובי הגיב או האם השתתף בהלווייתו, אך ככל הנראה נסער מאוד ממותו.
אברפורת' דמבלדור
במהלך עבודתו בהוגוורטס התיידד דובי עם אברפורת' דמבלדור, ובילה זמן רב בביתו של אברפורת' בהוגסמיד, כשהוא מגיע לבית הספר וממנו דרך מנהרה סודית. מכיוון שאברפורת' היה אדם זקן ונרגן, לא היה לו קשר טוב עם אנשים רבים. עם זאת, דובי הציע ידידות ומישהו לדבר עימו. אברפורת' עצמו הצהיר שהוא אוהב את דובי. בשנת 1998 הארי פוטר וחבריו נלכדו בידי חוטפים ונכלאו במרתף אחוזת מאלפוי. הארי ביקש עזרה תוך שהוא מסתכל במראה דו כיוונית; לאברפורת' היה את צידה השני של המראה, והוא שלח את דובי לחלצם; גמדון הבית עשה זאת, וקבע כי "הוא תמיד יהיה שם בשביל הארי פוטר", אך נהרג על ידי בלטריקס לרסטריינג '. לאחר מכן, אברפורת' אמר להארי, רון והרמיוני שהוא מצטער, מכיוון שהוא אוהב את דובי.
אטימולוגיה
על פי מילון אוקספורד, "דובי" (Dobby) היא מילה אנגלית ישנה עבור שדון או גמדון, המיטיב לבצע משימות ביתיות בחשאי בלילה, כמו הגמדים בסיפורי "הסנדלר והגמדים". עם זאת, כשם שגמדים אלה נעלמו כאשר הסנדלר עשה להם נעליים, כך נאמר שגמדוני הבית "נעלמים" כאשר מציעים להם בגדים. מילה נרדפת לדובי היא: "בראוני" (Brownie), (להבדיל מחומיות - "Chocolate Brownies"). דובי הוא גם חלק מכני קטן בנול המאפשר לאורג לייצר תבניות גאומטריות קטנות.
קו 3 (הרכבת התחתית של מדריד)
קו 3 של הרכבת התחתית של מדריד (בספרדית: línea 3) הוא קו רכבת תחתית במערכת הרכבת התחתית של מדריד. הקו, שנפתח בשנת 1936, הוא הקו השלישי שנפתח במערכת. הקו נוסע לאורך כל מסלולו מתחת לאדמה. סמל המסלול של הקו הוא בצבע צהוב ופועלות בו 18 תחנות על 15 קילומטר מקצה לקצה. הקו חוצה את העיר מקצה לקצה וממלא תפקיד חשוב בשירות המערכת. במסגרת תוכנית השדרוג של המערכת קו 3 היה הקו היחיד ששופץ לחלוטין, נוספו לו תחנות חדשות והוא הפך לנגיש בהרבה.
מסלול הקו
הקו החוצה את העיר מצפון לדרום מתחיל את מסלולו בפרברים הצפוניים של מדריד. הוא יורד במסלול כמעט ישר לכיוון דרום במסלול משותף עם קווים נוספים ותחנות הצטלבות רבות. מיד לאחר מרכז העיר יורד הקו לכיוון דרום במסלול מהיר המיוחד רק לו. הוא חוצה גם את דרום מדריד ומגיע עד לפרברים הדרומיים שם הוא פונה לכיוון מערב, שם נמצאת תחנתו הסופית.
דגל התורה
אגודת החרדים – דגל התורה היא מפלגה חרדית-ליטאית בישראל. המפלגה הוקמה על ידי הרב אלעזר מנחם מן שך לקראת הבחירות לכנסת השתים עשרה בשנת 1988, לאחר שפרשה מאגודת ישראל. החל מהבחירות לכנסת השלוש עשרה ב-1992 מתמודדת המפלגה לכנסת ברשימה משותפת עם אגודת ישראל תחת השם יהדות התורה.
רקע
בשנים שלפני הקמת המפלגה היו חיכוכים בין הרב שך ורבנים ליטאים נוספים ובין אדמו"רים וגורמים חסידיים בהנהגת אגודת ישראל. כבר בשנות ה-50 התנגד הרב מבריסק לריצה משותפת של אגודת ישראל עם פועלי אגודת ישראל. בשנת 1973 רצה אגודת ישראל שוב עם פועלי אגודת ישראל, ובעקבות כך הורו הרב שך והרב יעקב ישראל קניבסקי (ה"סטייפלער") שלא להצביע עבור המפלגה. בסוף שנות ה-70 התרבו החיכוכים בין הרב שך והרב קניבסקי לאדמו"רי אגודת ישראל. הרב שך טען שאין ייצוג שוויוני לציבור הליטאי במוסדותיה של המפלגה ושהזרם החסידי באגודת ישראל מתייחס באהדה רבה מדי לחסידות חב"ד.
בשנת 1983 התכוונו עסקנים ליטאיים, בהם אברהם רביץ, להריץ מפלגה עצמאית בשם תל"י לבחירות לעיריית ירושלים, אך לבסוף בהוראת הרב שך המפלגה לא התמודדה. בשנת 1984, עם הקמת מפלגת ש"ס בסיועו של הרב שך, הורו השניים להצביע למפלגת ש"ס. בבחירות באותה שנה ירדה אגודת ישראל בשני מנדטים. לקראת הבחירות הבאות, נשקלה ריצה משותפת עם תנועת ש"ס, אך לבסוף הוחלט על פתיחת מפלגת דגל התורה על ידי הרב שך, כהמשך להקמת העיתון "יתד נאמן" בשנת 1985 (יחד עם הרב קניבסקי שנפטר חודש לאחר מכן) ובד"ץ שארית ישראל בשנת 1988.
הקמת המפלגה ומוסדותיה
לרב שך הצטרפו רוב הרבנים הליטאיים והציבור הקשור אליהם, ובאגודת ישראל נותרו המרכיבים החסידיים שלה, מלבד חסידות בעלזא שהצטרפה גם היא באותן בחירות אל דגל התורה. עם הקמת המפלגה הוקמה גם מועצת גדולי התורה שלה. לאחר פטירת הרב שך עברה ההנהגה לרב יוסף שלום אלישיב ולצדו הרב אהרן לייב שטיינמן. לאחר פטירת הרב אלישיב פרש הרב שמואל אוירבך מחברותו במועצת גדולי התורה של המפלגה והקים מפלגה נפרדת בשם בני תורה. המפלגה לא התמודדה בבחירות לכנסת, אולם היא התמודדה בהצלחה בבחירות המוניציפליות תחת השם "בני תורה" ונציגיה נבחרו למועצות הערים ירושלים, בני ברק ומודיעין עילית. דגל התורה המשיכה להיות מונהגת על ידי הרב שטיינמן ושאר חברי מועצת גדולי התורה.
מועצת גדולי התורה של המפלגה מתכנסת לרוב לפני בחירות ארציות להחליט על הרכב הרשימה לכנסת וכן במקרים בהם יש צורך בקבלת החלטות מיוחדות. כך למשל התכנסה המועצה בנושא גיוס תלמידי ישיבות ב-2014. חברי הכנסת של המפלגה מעדכנים את נשיא המועצה וחבריה ומתייעצים איתם.
בשאלות והכרעות יומיומיות כפופים חברי הכנסת של המפלגה ונציגיה בעיריות ל"ועדת רבנים" של המפלגה, שבה מכהנים הרב נתן זוכובסקי, והרב יוסף אפרתי. בירושלים קיימת ועדת רבנים מקומית של המפלגה שבה חברים הרב דוד כהן, הרב יוסף אפרתי והרב ברוך סולובייצ'יק. בעבר כיהן בוועדת הרבנים הרב ברוך שמואל דויטש.
העיתון "יתד נאמן" הוא ביטאונה הרשמי של המפלגה ובו מובאות עמדותיה והשקפותיה.
נציגי המפלגה בכנסת
החל מהבחירות לכנסת השלוש עשרה ב-1992 מתמודדת המפלגה לכנסת ברשימה משותפת עם אגודת ישראל תחת השם יהדות התורה. בכנסות ה-13, ה-14, ה-16 וה-17 התפצלו המפלגות במהלך כהונת הכנסת, מסיבות טכניות.
שני חברי הכנסת שכיהנו מטעם המפלגה מעת הקמתה היו הרב אברהם רביץ ומשה גפני. במהלך הכנסת השבע עשרה הצטרף אליהם אורי מקלב כתוצאה מהסכם רוטציה, כשהוא מחליף את יעקב כהן מאגודת ישראל. כעבור כחודשיים, ב-26 בינואר 2009, זמן קצר לפני הבחירות לכנסת השמונה עשרה נפטר הרב רביץ, והוא הוחלף על ידי יהושע פולק, נציג אגודת ישראל. בבחירות לכנסת התשע עשרה זכתה יהדות התורה להישג שיא של 7 מנדטים ולדגל התורה נוסף הרב יעקב אשר כחבר כנסת שלישי. בבחירות לכנסת העשרים רשימת יהדות התורה נחלשה במנדט, שבא על חשבונה של דגל התורה אשר קיבלה שני נציגים בלבד; זאת על אף עליית מספר המצביעים. ב-24 במאי 2016 נכנס לכהן יעקב אשר כחבר כנסת שלישי מטעם דגל התורה לאחר התפטרותו מהכנסת של מאיר פרוש על פי. לקראת הבחירות לכנסת העשרים ואחת שונו יחסי הכוחות הפנימיים בתוך יהדות התורה וכאשר זכתה הסיעה בבחירת הללו למספר שיא של מושבים - 8 - נכנס לכנסת מטעם התנועה גם יצחק פינדרוס. הוא איבד את המושב בכנסת ה-22 אך חזר ב. בהמשך הצטרף גם אליהו ברוכי, בעקבות החוק הנורווגי.
יו"ר המפלגה במשך 20 שנה מהקמתה היה הרב אברהם רביץ, ומשנפטר בינואר 2009 החליפו משה גפני ששימש עד אז מזכ"ל התנועה. כמקובל במפלגות חרדיות, המפלגה אינה מציבה נשים ברשימתה לכנסת.
עמדות ופעילות
בהמשך לעמדתו של מייסד המפלגה, הרב שך, שתמך בעיקרון של שטחים תמורת שלום, דגל התורה נחשבת כימנית פחות מאגודת ישראל. אך תחת המנהיגים הרוחניים שירשו את הרב שך חלה תזוזה ימינה בעמדות המפלגה, שקיבלה ביטוי בהצהרתו של מנהיגה, הרב חיים קניבסקי, ערב הבחירות לכנסת העשרים ושתיים, כי על המפלגות החרדיות להתנגד למסירת שטחים לערבים.
פעילות מוניציפלית
המפלגה פעילה באזורים בעלי אוכלוסייה ליטאית. נציגיה משמשים כחברי מועצה בכ-50 רשויות מקומיות. נציגי המפלגה שימשו ראשי עיריות ירושלים, בני ברק, מודיעין עילית, ביתר עילית, רכסים, קריית יערים ועוד.
בנוסף המפלגה מפעילה בערים החרדיות "לשכה לפניות הציבור" המעבירה פניות של כלל האזרחים לחברי הכנסת ולנציגים העירוניים של המפלגה.
ועידת דגל התורה
הוועידה הראשונה התקיימה כשנה לאחר הקמת המפלגה, בשנת 1990, בבנייני האומה בירושלים. הפתיחה נערכה בהיכל יד אליהו בתל אביב, ובה נישא "נאום השפנים" של הרב שך. הוועידה השנייה התקיימה ב-2006 בזכרון יעקב. למושב הפתיחה הגיעו חברי מועצת גדולי התורה של המפלגה ומנהיג התנועה הרב אהרן ליב שטיינמן נשא את הנאום המרכזי. הוועידה השלישית התקיימה ב-2016 בקיבוץ חפץ חיים. במושב הסיום הרב שטיינמן ענה על מספר שאלות ציבוריות, הרב גרשון אדלשטיין נשא נאום והרב יצחק זילברשטיין הקריא מכתב מאת הרב חיים קניבסקי. בוועידה זו הוכרז על פתיחת מפקד חברים ארצי שבסופו תוכיח התנועה את כוחה.
ג'ק שטיינברגר
הנס ג'ייקוב "ג'ק" שטיינברגר (Hans Jakob "Jack" Steinberger; 25 במאי 1921 - 12 בדצמבר 2020) היה פיזיקאי יהודי אמריקאי-גרמני שהתגורר בשווייץ. חתן פרס נובל לפיזיקה בשנת 1988 יחד עם מלווין שוורץ ולאון לדרמן.
נעוריו
שטיינברגר נולד בבאד קיסינגן שבגרמניה ללודוויג שטיינברגר, מורה בבית הספר היהודי המקומי וחזן בבית הכנסת החדש בעיר. במהלך מלחמת העולם הראשונה שירת בצבא הגרמני, ולאחר המלחמה נישא. אמו של ג'ק, נולדה בנירנברג, והייתה צעירה מאביו ב-15 שנים. אמו שהייתה בעלת השכלה לימדה באופן פרטי, כהשלמת הכנסה, בעיקר תיירים צרפתית ואנגלית. ג'ק גדל עם שני אחיו בעיירה הגרמנית עד שהיה בן 16. עם עליית הנאצים לשלטון, בסיוע קרנות צדקה אמריקאיות שהציעו בתי אומנה לכ-300 ילדים ונערים יהודים, הצליחו הוריו לשלוח אותו ואת אחיו הבכור לניו יורק, ארצות הברית, משם עברו לשיקגו, ג'ק בן ה-13 נלקח לאומנה על ידי ברנט פארול (Barnett Faroll) סוחר דגנים אמיד שהתאלמן זמן קצר קודם לכן, ואילו אחיו התגורר עם משפחה אחרת, אך הם למדו באותו בית ספר. ב-1938 כארבע שנים לאחר שאולצו להיפרד, הצליחו הוריו יחד עם אחיו הצעיר להגר לשיקגו ולהתאחד עם שני בניהם, גם כתוצאה ממאמציו ותרומותיו של פארול. בראיון איתו סיפר ג'ק, שפארול חסר הילדים, קיבל אותו באדיבות ובנדיבות, אך כנראה, למיטב הבנתו של ג'ק, מכיוון שלא היה אב, מערכת היחסים ביניהם לא הייתה קרובה, אף על פי כן הכיר לו תודה וסיפר שמספר שנים לאחר שעזב את שיקגו מת. באותן שנות שפל כלכלי ניהלה המשפחה מעדנייה קטנה.
השכלתו ושנות המלחמה
שטיינברגר למד כשנתיים בעזרת מלגה הנדסה כימית, במכון הטכנולוגי ארמור (כיום המכון הטכנולוגי של אילינוי). משתמה המלגה שלו נאלץ לעבוד למחייתו כלבורנט במעבדת תרופות, במקביל להמשך לימודי ערב בכימיה, באותה התקופה נאלץ להמשיך ולסייע להוריו בעסק הקטן שלהם. לאחר ששב לקבל מלגה, חזר למסגרת הלימודים היומית השגרתית והשלים התואר בכימיה באוניברסיטת שיקגו בשנת 1942. במקביל עם המתקפה על פרל הארבור גויס לצבא וב-1942 - 1945 הוצב במעבדת הקרינה ב-MIT בפיתוח אנטנת מכ"ם. במסגרת זו הזדמן ללמוד קורסים שונים בפיזיקה.